प्राचीन दे बारे च मोह ममता ते मान दा सार इनें चौं शब्दें च इयां गै भरोचे दा रौंहदा ऐ जियां गरने दे पतले नेह् छिलके दे अंदर रस। ए चार शब्द न "पर ओ गल्लां कुत्थें।" ए शब्द मानु दे मान च ईयाँ बड़े दे रौंहदे न जियां कमलै दे फुल्लै च भौरै दियां मक्खियां जेड़ियां बिंद क छेड़-छडूका होने पर गुन-गुन करदियां बाहरै गी उठी औंदियां न। ए शब्द मानु दे ओठें च बक्ख 2 समें पर निकलदे रेह न। बोलने आला मस्ती ते सुखनें च डुब्बे दा जन अपनियां भारियां 2 अक्खियां खोलने दा जतन करदा ऐ ते सेह्मी होन्दा ऐ जे ओ अपने अग्गैं पिच्छैं बैठे दे यारें-मित्रें थमां बेखबर ऐ ते फी बड़े संदोखै ते नन्दै कन्नैं उस दे होठें चा ए शब्द निकलदे न:--